Milkwood 218 | LekkeSlaap
Milkwood 218 is 'n selfsorgwoonstel in 'n veilige kompleks in Jeffreysbaai. Dis ideaal vir gaste wat op soek is na huislike verblyf met lieflike see-uitsigte, ver verwyder van die stad se gejaag.
Die woonstel is ruim en smaakvol versier en beskik oor 3 slaapkamers, 3 badkamers en 'n oopplan-leefarea met lugversorging. Die slaapkamers is toegerus met 'n koninggrootte-bed óf 2 enkelbeddens en die badkamers het 'n bad en/of 'n stort, 'n wasbak en 'n toilet.
Die kombuis is goed toegerus en beskik oor 'n yskas-vrieskas, 'n mikrogolfoond, 'n ingeboude oond en stoof, 'n wasmasjien, skottelgoedwasser en tuimeldroër. Die eetkamertafel het sitplek vir 6 mense en daar is 'n gemaklike rusbank in die sitkamer en 'n platskerm-TV met volle DStv.
Die leefarea het skuifdeure wat lei na 'n balkon met patiomeubels en wonderlike see-uitsigte. Daar is 'n onderdakparkeerplek vir 1 motor en die kompleks is slegs 'n paar minute se stap vanaf die strand.